62020TO0100_INF
Διάταξη του Γενικού Δικαστηρίου (έκτο τμήμα) της 14ης Οκτωβρίου 2021 – Junqueras i Vies κατά Κοινοβουλίου
(Υπόθεση T‑100/20)
«Προσφυγή ακυρώσεως – Θεσμικό δίκαιο – Μέλος του Κοινοβουλίου – Προνόμια και ασυλίες – Αίτημα για την υπεράσπιση των προνομίων και ασυλιών – Απόφαση του Προέδρου του Κοινοβουλίου να μη δώσει συνέχεια στο αίτημα αυτό – Έλλειψη έννομου συμφέροντος – Απαράδεκτο»
Προσφυγή ακυρώσεως – Φυσικά ή νομικά πρόσωπα – Έννομο συμφέρον – Απαίτηση υπάρξεως γεγενημένου και ενεστώτος εννόμου συμφέροντος – Εκτίμηση κατά τον χρόνο ασκήσεως της προσφυγής – Προσφυγή δυνάμενη να προσπορίσει όφελος στον προσφεύγοντα – Βάρος αποδείξεως
(Άρθρο 263 ΣΛΕΕ)
(βλ. σκέψεις 34-36)
Αντικείμενο
Προσφυγή δυνάμει του άρθρου 263 ΣΛΕΕ με αίτημα την ακύρωση της αποφάσεως του Προέδρου του Κοινοβουλίου, της 10ης Δεκεμβρίου 2019, να μη δώσει συνέχεια στο αίτημα, το οποίο υποβλήθηκε μεταξύ άλλων για λογαριασμό του προσφεύγοντος, για την υπεράσπιση των ασυλιών του, όπως αυτές προβλέπονται από το άρθρο 9, πρώτο και δεύτερο εδάφιο, του πρωτοκόλλου αριθ. 7 περί των προνομίων και ασυλιών της Ευρωπαϊκής Ένωσης.
Διατακτικό
Το Γενικό Δικαστήριο διατάσσει:
1)
Απορρίπτει την προσφυγή ως απαράδεκτη.
2)
Παρέλκει πλέον η έκδοση αποφάσεως επί της αιτήσεως παρεμβάσεως του Βασιλείου της Ισπανίας.
3)
Ο Oriol Junqueras i Vies φέρει, πέραν των δικαστικών εξόδων του, τα δικαστικά έξοδα του Ευρωπαϊκού Κοινοβουλίου.
4)
Το Βασίλειο της Ισπανίας φέρει τα σχετικά με την αίτηση παρεμβάσεως δικαστικά έξοδά του.